ตร.รวบ 4 ผู้ต้องหาลอบขายบุหรี่ไฟฟ้า บารากุ บีบีกันมูลค่ากว่า 2 ล้านบาท
เมื่อวันที่ 20 ธันวาคม 2560 เวลา 20.00 น. ภายใต้การอำนวยการของ พลตำรวจโทชาญเทพ เสสะเวช ผบช.น. พลตำรวจตรีมนตรี ยิ้มแย้ม รอง ผบช.น. เจ้าหน้าที่ชุดปราบปรามการละเมิดทรัพย์สินทางปัญญา กองบัญชาการตำรวจนครบาลโดย เจ้าหน้าที่ประกอบด้วย พันตำรวจเอกณัฐนันท์ นานาสมบัติ รอง ผบก.น.7 / หน.ปลป.น. พันตำรวจโทอดุลย์ ดอกพวง รอง ผกก.สส.สน.บางมด พันตำรวจโทไอยรา อากาศวิภาต สว.สส.สน.ลาดพร้าว พันตำรวจโทธนะเมศฐ์ วิจิตรจริยา สว.กก.สส.2 บก.สส.บช.น. พร้อมชุดเจ้าหน้าที่ ตำรวจชุดปราบปรามการละเมิดทรัพย์สินทางปัญญา บช.น. ร่วมกับเจ้าหน้าที่ตำรวจ สน.จักรวรรดิ โดยพันตำรวจเอกโชคชัย คณะเจริญ ผกก., พันตำรวจโทพงศ์ดนัย วิมุกติบุตร รอง ผกก.ป., พันตำรวจโทพงศ์นรินทร์ เหล่า รอง ผกก.สส. พร้อมเจ้าหน้าที่กรมทรัพย์สินทางปัญญา ได้ร่วมกันทำการจับกุมตัวผู้ละเมิดกระทำผิดจำนวน 4 คน รายที่ 1.นายบุญทอง ลิมปิผลไพบูลย์ อายุ 58 ปี รายที่ 2. นายกิตติศักดิ์ อุขุนทด อายุ 32 ปี รายที่ 3. นายโสมนัส ทุกสูงเนิน อายุ 25 ปี รายที่ 4. นางวรรณา สถิตธรรมนนท์ อายุ 61 ปี โดยจับกุมผู้ต้องหาได้ที่ ร้านค้าไม่มีชื่อและเลขที่ อาคารพาณิชย์ 4 ชั้น ถนนเยาวราช แขวง/เขตสัมพันธวงศ์ กรุงเทพมหานคร พร้อมด้วยของกลาง บุหรี่ไฟฟ้า น้ำยาและอุปกรณ์บุหรี่ไฟฟ้า ปืนสั้นอัดลม รวมของกลางทั้งหมดประมาณ 11,500 ชิ้น,โดยกล่าวหาว่า 1.ขายหรือเสนอขาย หรือชักชวน หรือจัดหาให้ด้วยประการใดๆ โดยเรียกค่าตอบแทนเป็นเงินหรือผลประโยชน์อย่างอื่น ซึ่งสินค้าที่คณะกรรมการคุ้มครองผู้บริโภคมีคำสั่งห้ามขายหรือห้ามให้บริการสินค้า(ม.36 พ.ร.บ.คุ้มครองผู้บริโภคพ. ศ. 2522 และแก้ไขเพิ่มเติมฉบับที่ 3 พ.ศ.2556) 2. ซ่อนเร้นหรือรับไว้ด้วยประการใดๆของอันตนเองรู้ว่าเป็นของที่ยังไม่ผ่านศุลกากรซึ่งเป็นสินค้าต้องห้าม นําเข้ามาในราชอาณาจักร (พ.ร.บ.ศุลกากร พ.ศ. 2560 ม.242 , 246 และประกาศกระทรวงพาณิชย์พ. ศ. 2557) และ จำหน่ายสิ่งเทียมอาวุธปืนโดยไม่ได้รับอนุญาต ม.52 พ.ร.บ.อาวุธปืน พ.ศ.2490,ก่อนการตรวจค้นจับกุมในครั้งนี้เจ้าหน้าที่ตำรวจชุดปราบปรามการละเมิดทรัพย์สินทางปัญญาทราบว่าบริเวณย่านการค้าเยาวราช ว่ามีการลักลอบจำหน่าย ซุกซ่อน จัดเก็บบุหรี่ไฟฟ้า จึงได้ร่วมมือกับเจ้าหน้าที่ตำรวจ สน.จักรวรรดิ และกรมทรัพย์สินทางปัญญาทำการสืบสวนจนทราบว่า อาคารพาณิชย์ 4 ชั้น ที่เกิดเหตุมีการจำหน่าย ซุกซ่อนสินค้าดังกล่าวเป็นจำนวนมาก จึงได้ยื่นคำร้องขอหมายค้นต่อศาลอาญากรุงเทพใต้ และได้อนุมัติหมายค้น และได้ทำการตรวจค้นสถานที่เกิดเหตุ พบของกลางดังกล่าวตามข้างต้น จึงควบคุมตัวผู้ต้องหาพร้อมของกลางส่งพนักงานสอบสวนสน. จักรวรรดิ์ดำเนินการตามกฎหมายต่อไป.
ชุดปราบปรามละเมิดทรัพย์สินทางปัญญา กองบัญชาการตำรวจนครบาล จับกุมบุหรี่ไฟฟ้า น้ำยาและอุปกรณ์บุหรี่ไฟฟ้า ปืนอัดลม รวมของกลางทั้งหมดประมาณ 11,500 ชิ้น
บุหรี่ไฟฟ้า,บารากู่,บีบีกัน,ตำรวจนครบาล,ละเมิดทรัพย์สินทางปัญญา,ข่าวทั่วไป